Opgaven med at overvåge tre millioner danskeres mobilnetværk, heriblandt alle statens mobiltelefoner, bliver 31. august udflyttet til Rumænien. Det sker for at spare på omkostningerne, når Ericsson overtager driften af TDC’s telenetværk.

Udflytningen medfører, at Center for Cybersikkerhed ikke længere kan stille krav om at sikkerhedsgodkende alle de ansatte, som håndterer de mest følsomme dele af netværket, eller komme på uanmeldte kontrolbesøg.

Det er stærkt kritisabelt, mener flere eksperter. En af kritikerne er it-sikkerhedsekspert John Foley, tidligere analytiker i Center for Cybersikkerhed, som er en del af Forsvarets Efterretningstjeneste.